Fillas de Cassandra

Fillas de Cassandra é un dúo musical galego formado en 2022 por MaríaSOAMaría Pérez (Vigo, 1996) e Sara Faro (Vigo, 2001). A súa música está baseada na tradición musical e oral galega, o feminismo, os sons modernos e a mitoloxía grega.

 Traxectoria 
Coñecéronse nunhas xornadas de Feminismo unitario en Vigo e desde entón xuntaron a formación musical de MaríaSOA -voz, percusión e piano- e Sara Faro -voz e percusión- para formaren o dúo.

Apostan pola recuperación de melodías tradicionais e as novas líricas, inspiradas nos cantos de tradición oral, con influencias do pop, a música electrónica e a música clásica. Propoñen un espectáculo teatral do que forma parte o público, sempre desde unha ollada feminista e actual e no que o piano e as percusións están apoiadas en bases electrónicas.

Na tradición os temas están influenciados por Xosé Lois Romero e Aliboria, Leilía, Baiuca e Contrapunto das Tanxugueiras. Nas harmonías hai referentes do barroco e pola electrónica inflúen Rosalía ou a Bad Gyal.

En 2022 estrearon o tema "Lisístrata" no Luar e actuaron en escenarios de toda Galicia. 

O seu primeiro disco, Acrópole (2023), semella unha obra de teatro clásico con heroínas mitolóxicas na que se achegan as mulleres do presente coas do pasado, as vivencias propias coas alleas. Están Antígona, Pandora, Eco, as Moiras e as ninfas Dafne e Syrinx.

 Discografía 

 Discos 
 Acrópole (2023). Colaboración entre a produtora Tremendo Audiovisual e Luneda Producións. Producido por Berto (de Verto) ao abeiro da cooperativa cultural Nave de Lata. Temas:
 I. ANTÍGONA.
 Da voz de Lisístrata.
 II. LISÍSTRATA (Varre Vasoira). Colaboración con Berto.
 III. PANDORA.
 IV. ECO.
 V. AS MOIRAS. Colaboración con Nadie González, Xiana Teixeiro, Berto.
 VI. DAFNE E SYRINX.
 Da voz de Cassandra.
 VII. CASSANDRA (Fillas de Cassandra).
 VIII. ACRÓPOLE. Colaboración con Berto.

 Sinxelos 

 PUNHETA! (17 de marzo de 2023). Colaboración con Mondra e Berto.

 Tataravoa (7 de xullo de 2023). Colaboración con Galician Army. 
 Tola (28 de xullo de 2023). Colaboración con Berto.
 canta miña sombra (negra sombra) (15 de setembro de 2023).
 Anguleele (31 de xaneiro de 2024). Colaboración con Zetak.
 Quen é a que canta? Colaboración con Tanxugueiras.
 Hibernarse (2025). Proxecto multiformato sobre a construción social do tempo a través de distintas disciplinas artísticas.

 Premios 

 2023: Premio aRi[t]mar á Mellor Música do Ano en Galicia en 2022.

 2024: Premio Rosa dos ventos. Outorgado anualmente polo alumnado de 5.º curso de bacharalato do Instituto Santiago Apóstol de Buenos Aires.

 Notas 

 Véxase tamén 
 Ligazóns externas 
 Canle de You Tube de Fillas de Casandra
 Web oficial 

Categoría:Grupos musicais de Vigo
Categoría:Grupos musicais formados en 2022